जो देखा वह लिखा! सच्च राजनेताओं को, पैसे वालों को और अपराधियों को पसंद नहीं आता। पत्रकारों को लोग सच लिखने का कहते हैं मगर सच सहन नहीं होता। सच लिखने की सजा मौत के रूप में दिया जाना इस लोकतांत्रिक देश में आश्चर्यजनक लगता है। सत्ता में जो भी आता है वह पत्रकारों को अपने नजरिए से चलाना चाहता है। पत्रकार का सच्च लिखना बड़े लोगों को राजनेताओं को पैसे वालों को और अपराधियों को नहीं सुहाता तब इस किस्म के लोग कोई भी कदम उठा सकते हैं। देश में कहने को स्वतंत्रता है लोकतंत्र है! मगर कैसी स्वतंत्रता और कैसा लोकतंत्र है!! यह जनता जानती है!!!बस जनता की एक कमजोरी है कि वह सच का साथ देने में सदा पीछे रह जाती है। घटना घटित होने पर एक-दो दिन की हलचल होती है। सच लिखने वाले की सराहना होती है।